Inštitút manažmentu

Slávnostné promócie
2023-06-26 16:00 - 18:00 (Europe/Bratislava) | Aula UCM, Bučianska ulica 4/A, Trnava, Slovensko, 91701, Slovenská republika
Srdečne blahoželáme všetkým absolventkám a absolventom k úspešnému ukončeniu bakalárskeho štúdia na Inštitúte manažmentu UCM.
Slávnostné promócie absolventov študijného programu Manažment v turizme a hotelierstve sa budú konať 26. júna 2023 v Aule Jozefa Matúša (Bučianska ul. 4/A, Trnava). Nácvik promočného aktu sa uskutoční od 16.15 hod. do 17.15 hod., účasť absolventov na promócii je podmienená nácvikom. Na promócie je potrebné prísť v spoločenskom oblečení.
Začiatok promočného aktu je o 17.15 hod.
Tešíme sa na Vašu účasť.

Absolventi, ktorí nemajú záujem o účasť na slávnostnej promócii si doklady o ukončení štúdia (diplom a dodatok k diplomu) prevezmú osobne na Oddelení akademických činností UCM počas úradných hodín.

Veľkonočné prázdniny
2023-04-06 08:00 - 2023-04-11 17:00 | Sídlo Inštitútu manažmentu, Hajdóczyho č. 1, Trnava, Slovakia, 91701, Slovakia (Slovak Republic)
Od 06. 04. 2023 do 11. 04. 2023 budú na Inštitúte manažmentu prebiehať veľkonočné prázdniny.

Zimné prázdniny
2022-12-19 08:00 - 2022-12-31 23:30 | Sídlo Inštitútu manažmentu, Hajdóczyho č. 1, Trnava, Slovakia, 91701, Slovakia (Slovak Republic)
Počas tohto obdobia budú prebiehať zimné prázdniny pre študentov IM UCM.

Imatrikulácie prvákov
2022-11-25 14:30 - 15:30 | Aula UCM, Bučianska ulica 4/A, Trnava, Slovensko, 91701, Slovenská republika
Tohtoročné imatrikulácie študentov prvého ročníka bakalárskeho denného štúdia IM UCM sa uskutočnia v aule Jozefa Matúša na Bučianskej ulici v Trnave. Slávnosť bude prebiehať v piatok 25. novembra 2022 o 14.30 hod.
Nácvik imatrikulačného aktu sa uskutoční 25. novembra 2022 od 13.30 hod. do 14.30 hod.
Účasť študentov na imatrikuláciách je povinná.
Zúčastnených študentov prosíme, aby dodržali dress code – formálne spoločenské oblečenie. V rámci hygienických opatrení Vás zároveň žiadame priniesť si vlastné písacie potreby.

Konferencia PEMF
2022-11-10 09:00 - 2022-11-11 14:00 | Poprad, Karpatská 3273/7, Poprad, 058 01, Slovenská republika
4. ročník konferencie PEMF je venovaný prezentovaniu aktuálnych problémov, trendov a výziev v oblasti teórie a praxe podnikového a nepodnikateľského manažmentu v domácom a medzinárodnom prostredí. Výmena aktuálnych teoretických a praktických poznatkov v oblasti holistického manažmentu v čase digitálnej transformácie je žiaduca a naliehavá. Vyžaduje sa výmena aktuálnych teoretických a praktických poznatkov z oblasti holistického manažmentu. Širšia verejná platforma prispeje k naplneniu myšlienky zmysluplnej spolupráce teórie a praxe, vyššej kvality vysokoškolských študijných programov, networkingu a vzájomnému pozitívnemu obohateniu odborníkov z praxe, vedeckých a akademických pracovníkov a v neposlednom rade aj študentov.
